130 Planterne og Jordbunden 



hver 100 Vgtdl. Plantetørstof, der opstaar, frigøres 130 Vgtdl. Ilt. saa 

 at det alene af denne Statistik fremgaar, i hvor betydelig Grad Plante- 

 væksten virker berigende paa Luftens Indhold af fri Ilt. 



Foreløbig kan vi se bort fra Askebestanddelene, der dog i visse Til- 

 fælde indgaar ligesaafuldt som Led i de „organiske" Stoffer, hvoraf 

 Planten er opbygget, som Kulstoffet, Ilten, Brinten og Kvælstoffet, men 

 i andre Tilfælde maaske kan siges at være mere „tilfældige" Bestand- 

 dele og kan være udkrystalliseret eller opløst som Salte af organiske 

 eller uorganiske Syrer i de i Planten cirkulerende Væsker. Kulstof, Ilt, 

 Brint og Kvælstof er, som de ovenangivne Analyser viser, til Stede i 

 alle Planters Tørstof i nogenlunde samme Forhold, naar alle Plantens 

 Dele ses under et, men deres indbyrdes Forhold i deres forskellige Or- 

 ganer i en given Plante kan variere betydeligt. De er bundet sammen 

 til en utalt Mængde af forskellige Stoffer, og det er meget sandsynligt, 

 at der i hver enkelt Planteart findes et eller andet organisk Stof, som 

 kun forekommer netop i denne Planteart. Den nærmere Beskrivelse og 

 mere indgaaende Systematik af de organiske Stoffer, hvad enten de er 

 uddraget af Planter eller dyriske Dele eller fremstillet paa kunstig Maade. 

 hører hjemme i den organiske Kemi, hvortil der henvises."'') 



Der kan dog her gives følgende kortfattede Oversigt over de vigtig- 

 ste Stofgrupper, der forekommer i Planternes forskellige Dele, idet Ind- 

 delingen tager mere Hensyn til de praktiske Forhold end til den stren- 

 geste kemiske Systematik. 



I. Organiske Syrer. Mange af disse som Oxalsyre, Vinsyre, Æble- 

 syre, Salicylsyre bærer Navne, der her hentyder til de Planter, hvori 

 de forekommer, men deres Udbredelse er dog ikke indskrænket til disse 

 Planter alene. De forekommer dels frit i Plantesaften dels som Salte 

 — vel hyppigst Kalium- eller Calciumsalte — dels som Æterarter, d.v.s. 

 bundet til Alkoholer. 



II. Fedtstoffer, der hyppigst er Glycerider (Glycerinætere) af Pal- 

 mitin-. Stearin- og Oleinsyre og beslægtede Syrer. Kork bestaar i Ho- 

 vedsagen af en Forbindelse af Glycerin med Korksyre. Plantevoks er 

 dels Glycerider dels ogsaa Æterarter af højere monovalente Alkoholer 

 med fede Syrer. Nogle fedt- eller vokslignende Stoffer er ogsaa lige- 

 frem højere Alkoholer. 



III. Kulhydrater. Monosakarider, der enten er Hexoser med 6 Kul- 

 stofatomer (Glukose, Mannose, Galaktose, Lævulose m. fl.) eller Pcnioscr 

 med 5 Kulstofatomer (Xylose, Arabinose). Disakarider, der under Op- 

 tagelse af Vand sønderdeles i to Molekyler Hexose (Rørsukker, Mælke- 

 sukker, Maltose). Polysakarider (Stivelse, Cellulose) med meget store 

 Molekuler, der kan spaltes i flere Molekuler Monosakarid. 



